
1.  NOVEMBER   1940 


89.  Aargang 


Joseph  Smith,  et  Vidne  for  Gud 

af  Ældste  Nephi  Jensen.— 


En  intelligent  ung  Mand,  opdraget  i  et  Mormonhjem, 
begyndte  at  studere  Jura.  Hans  Studier  lagde  saa  stærk 
Beslag  paa  ham,  at  han  begyndte  at  forsømme  sine  kirke- 
lige Pligter.  Han  blev  stolt.  Han  begyndte  at  føle,  at  han 
var  for  lærd  og  dygtig  til  at  beskæftige  sig  med  en  Reli- 
gion saa  simpel  og  jævn  som  Mormonismen. 

Omtrent  paa  det  Tidspunkt  han  begyndte  at  føle  denne 
Kulde  overfor  sin  Religion,  havde  han  en  Samtale  med  en 
god  Ældste  indenfor  Kirken,  som  forsøgte  at  overtale  den 
unge  Mand  til  at  overvære  Nadvermøderne.  Denne  svarede 
Ældsten  med  Ordene: 

„Jeg  interesserer  mig  ikke  for  at  gaa  til  Mormonmøder. 
Næsten  det  eneste  man  hører  i  et  Mormonmøde  er  nogen 
sige:  „Jeg  ved,  at  Joseph  Smith  var  en  Profet".  Dette  har 
ingen  Interesse  for  mig". 

Denne  unge  Mands  korte  og  rammende  Undskylning  for 
ikke  at  overvære  sine  Møder,  hentyder  til  et  meget  vigtigt 
og  betydningsfuldt  Spørgsmaal:  Hvad  betyder  det  at  vide, 
at  Joseph  Smith  var  en  Profet?  Hvad  staar  Joseph  Smiths 
Navn  som  Vidne  for?  Det  staar  som  Vidne  for  den  største 
og  vigtigste  Religionssandhed.  Det  staar  som  Vidne  for 
den   trøstende    og   dyrebare    Sandhed,   at   Gud   formedelst 

sin  Magt,  Godhed  og  Visdom  virkeligt  vil  og  kan  be- 
svare de  Menneskers  Bønner,  som  med  Tro  og  Ydmyg- 
hed søger  ham. 

Hans  Livs  Mission  begyndte  med  et  definitivt  Svar  paa 
Bøn.  I  Fjortenaarsalderen  var  han  meget  i  Vildrede  an- 
gaaende  Spørgsmaalet,  hvilken  Kirke,  der  var  den  rigtige. 
I  sin  Nød  gik  han  til  Bibelen  for  at  finde  Svar.  Han  aab- 
nede  Bogen  paa  Jakobs  Brev  og  hans  Øjne  faldt  paa  Or- 
dene: „Dersom  nogen  af  eder  fattes  Visdom,  han  beder  til 
Gud,  som  giver  alle  gerne  og  bebrejder  ingen,  saa  skal 
det  gives  ham".  Disse  Ord  trængte  sig  dybt  ind  i  Drengens 
Hjerne.  Han  besluttede  at  sætte  den  guddommelige  For- 
jættelse paa  en  Prøve.  Han  gik  ud  i  en  lille  Lund  nærved 
sit  Hjem  og  bøjede  sit  Hovede  og  bad  til  Visdommens  og 
Godhedens  Gud.  Medens  han  endnu  bad,  viste  en  smuk 
Lyssøjle  sig  over  hans  Hovede.  Midt  i  det  klare  Lys  stod 
der  to  guddommelige  Væsener.  Den  ene  af  disse  Personer 
pegede  paa  den  anden  og  sagde:  „Denne  er  min  elskelige 
Søn,  hør  ham". 

Paa  denne  vidunderlige  Dag  opdagede  Drengen  Nøglen 
til  Kundskab  om  Gud.  Han  blev  et  levende  Vidne  for  den 
inspirerende  og  fortrøstende  Sandhed,  at  Himlens  Gud  vir- 
keligt vil  besvare  de  Menneskers  Bønner,  som  i  Opiigtig- 
hed  beder  til  ham. 

Han  var  og  blev  et  Vidne  om  Jesu  Kristi  Mission. 

Den  16.  Februar  1832  modtag  Joseph  Smith  og  Sidney 
Rigdon  et  herligt  Syn  af  de  tre  Herligheder  i  den  evige 
Verden.  Medens  de  endnu  var  betaget  af  cynet,  hørte  de 
en  Røst  bære  Vidnesbyrd  til  dem  om,  at  Jesus  Kristus  er 
Guds  Søn.  Om  dette  herlige  Vidnesbyrd  læser  vi:  „Og  nu, 
efter  de  mange  Vidnesbyrd,  som  er  givet  om  ham,  er  dette 
Vidnesbyrd,  som  vi  giver,  det  sidste  af  dem  alle,  nemlig. 
at  han  lever,  for  vi  saa  ham  ved  Guds  højre  Haand,  og 
vi  hørte  Røsten  vidne,  at  han  er  Faderens  Enbaarne,  at 
ved  ham  og  formedelst  ham  og  af  ham  er  Verdenerne  blevne 
til  og  skabte,  og  deres  Indvaanere  er  avlede  som  Sønner 
og  Døtre  af  Gud".  (Pagtens  Bog  76:  22-24). 

Han  blev  og  var  et  Vidne  om  Udødeligheden.  For  nogle 

Aar  siden  sagde  en  skeptisk  ung  Mand  til  sin  Kredslærer: 
„Hvorfor  skulde  jeg  tro  paa  et  Liv  efter  Døden?  Der  er 
aldrig  kommet  nogen  tilbage  for  at  fortælle  os  derom". 

„En  er  kommet  tilbage  for  at  fortælle  os  derom",  sva- 
rede Kredslæreren.  „Josep  Smith  ofrede  sit  Liv  for  sit  Vid- 
nesbyrd om,  at  Jesus  Kristus,  Udødelighedens  Ophav  kom 
tilbage  fra  den  anden  Verden  i  vor  Tid  og  Slægt". 

Joseph  Smith  var  et  Vidne  om  fire  store  fundamentale 
religiøse  Sandheder. 

1.  Guds  virkelige  Personlighed. 

2.  Jesu  Kristi  guddommelige  Mission. 

3.  Virkeligheden    af   det   store    Løfte:    „Bed,  og  der 
skal  blive  givet  eder". 

4.  Virkeligheden  af  et  Liv  efter  Døden. 

At  tro  paa  Joseph  Smiths  profetiske  Kald  er  at  modtage 
alle  disse  fire  store  Fundamenter  i  den  kristne  Religion 
som  Sandhed.  Med  Vidende  at  forkaste  vor  Profets  Paa- 
stand om  at  være  vor  Profet  er  at  benægte  disse  store 
Sandheder. 

En  Aften  talte  en  af  Kirkens  Missionærer  ved  et  Frilufts- 
møde  i  Montreal  til  en  heftig  Tilhørerskare.  En  af  Tilhørerne 
var  særlig  ubehagelig.  Med  hyppige  Mellemrum  afbrød  han 
Missionæren  med  slette  Bemærkninger  og  haanende  Spørgs- 
maal.  I  Begyndelsen  skænkede  Missionæren  ikke  den  uhøf- 
lige Mand  nogen  Opmærksomhed.  Til  Slut  raabte  den  grove 
Person: 

„At  Folk  kan  tro  paa  Joseph  Smith.  De  skulde  dræbe 
ham". 

„Ja,  de  myrdede  Joseph  Smith",  svarede  Missionæren. 
„Tror  De,  det  er  rigtigt  at  myrde?" 

„Det  var  ikke   Mord  at  dræbe  Joseph  Smith",  svarede 
Fredsforstyrreren. 

Denne  Mands  bitre  Had  mod  Joseph  Smith  rejser  et 
andet  Spørgsmaal.  Hvorfor  følte  denne  Mand  et  dødeligt 
Had  for  Joseph  Smiths  Navn?  Han  havde  aldrig  set  Pro- 
feten. Ingen  af  hans  Venner  havde  set  Profeten.  Han  havde 
aldrig  hverken  direkte  eller  indirekte  haft  noget  at  gøre 
med  nogen,  som  tilhørte  den  religiøse  Bevægelse,  som 
Joseph  Smith  stiftede.  Hvorfor  skulde  han  da  hade  Profeten 

saa  stærkt,  at  han  ønskede  at  slutte  sig  til  den  onde  Pøbel- 
hob, som  tog  denne  store  Religionsleders  Liv?  Dette  er  et 
højst  interessant  Spørgsmaal.  Det  kræver  et  Svar. 

Denne  Mand,  der  retfærdiggjorde  Profetens  Mord,  led  ikke 
af  nogen  Uret.  Joseph  Smith  havde  aldrig  fornærmet  ham. 
Han  var  ikke  forbitret  paa  Grund  af  Misundelse.  Han  var 
ikke  Præst  eller  lignende.  Ingen  af  hans  Familie  eller  Kam- 
merater var  blevet  omvendt  af  Kirkens  Missionærer.  Der 
fandtes  ingen  som  helst  menneskelig  Grund  eller  Und- 
skyldning for  denne  Mands  ondskabsfulde  Holdning  over- 
for Joseph  Smith.  Hvorfor  hadede  han  da  Joseph  Smiths 
Navn?  Vi  vil  finde  Svaret  i  dette  Navns  Betydning.  Dette 
Navn  staar  som  Vidne  for  den  Sandhed,  at  Gud  lever  og 
virkeligt  besvarer  de  Menneskers  Bønner,  som  i  Oprigtighed 
søger  ham.  Denne  simple  Sandhed  er  den  mest  uforsonlige 
af  alle  Sandheder  for  Djævelen;  for  saa  snart  et  Menneske 
naar  dertil,  at  det  med  Oprigtighed  kan  sige:  „Jeg  tror  i 
Sandhed,  at  Gud  lever,  og  at  han  vil  hjælpe  mig,  naar  jeg 
søger  ham",  saa  vil  den  Person  vende  sig  bort  fra  det 
onde.  Djævelen  forstaar  denne  simple  Sandhed,  og  fordi 
han  forstaar  den,  indgyder  han  de  onde  Mennesker  et  Had 
for  alle  sande  Profeter,  der  kommer  til  Verden  for  at  bære 
Vidnesbyrd  om  Gud  og  hans  Magt. 

Joseph  Smith  var  et  kompetent  Vidne  for  Gud.  Han  saa 
virkelig  Gud  Faderen.  Han  hørte  Verdens  Frelsers  Røst. 
Han  følte  det  himmelske  Sendebuds  Hænder,  som  ordine- 
rede ham  til  det  hellige  Præstedømme.  Han  var  et  paali- 
deligt  Vidne.  Han  blev  ikke  bedraget.  Han  var  ikke  en 
Bedrager.  Hvert  Ord  og  hver  Handling  i  hans  begiven- 
hedsrige Liv  bar  Vidnesbyrd  om  hans  absolutte  Ærlighed 
og  Oprigtighed.  Til  Trods  for  taabelige  Menneskers  Spot 
og  onde  Menneskers  Had  bar  han  modigt  Vidnesbyrd  om 
de  store  Sandhedsprincipper,  som  Gud  havde  aabenbaret 
for  ham.  Selv  Pøbelhobens  Raseri  kunde  ikke  rokke  hans 
Troskab  mod  Sandhedens  Gud.  Tappert  gik  han  i  Døden 
som  et  evigt  Vidne  for  Verden  om,  at  han  var  det,  som 
han  gjorde  Krav  paa  at  være,  en  Guds  Profet. 

HVAD  ER  BØN. 

Str.  Emilie   Jensen,  Esbjerg. 


Bøn  er  Nøglen  til  Faderhjertet,  Sjælens  oprigtige  Trang, 
Troens  Anker  og  Menneskets  Forbindelse  med  Gud, 

Naar  smaa  Børn  har  nogle  Ønsker,  som  de  gerne  vil 
have  opfyldt,  gaar  de  til  deres  jordiske  Fader,  og  hvis  han 
er  i  Stand  til  at  hjælpe  og  kan  se,  at  det  er  godt  for 
Børnene,  ved  vi,  han  gerne  vil  gøre  det.  Saaledes  er  det 
ogsaa  med  vor  himmelske  Fader,  hvis  vi  beder  i  Ydmyg- 
hed, og  Gud  kan  se,  det  er  godt  for  os,  ved  vi,  at  han 
vil  hjælpe  os. 

Jeg  har  selv  set  Bevis  paa  Guds  Hjælp  gennem  Salvelse 
og  ydmyg  Bøn.  For  kort  Tid  siden  var  min  Moder  meget 
syg  og  bad  om  to  Ældster  vilde  komme  og  salve  hende. 
Inden  Brødrene  var  færdige  med  at  forrette  den  hellige 
Handling,  kunde  vi  høre,  at  hun  trak  Vejret  mere  naturligt, 
og  Smerterne  var  tildels  forsvundet.  Dette  er  et  stort  Vid- 
nesbyrd for  mig. 

Men  vi  maa  ikke  glemme  at  takke  Gud.  Takke,  fordi  vi 
tilhører  den  eneste  sande  Kirke,  for  vore  gode  Venner,  vi 
har  i  Kirken,  ja,  vi  har  meget  at  takke  for.  Tænk  paa  de, 
der  ikke  kender  Jesu  Kristi  Kirke,  hvor  maa  Livet  ikke 
være  tomt  for  dem  Vi  har  meget  at  leve  for,  noget,  at  ar- 
bejde og  stræbe  efter.  Vi,  der  tilhører  denne  Kirke,  skulde 
gennem  vore  Gerninger  og  vor  Opførsel  vise,  hvor  meget 
Kirken  giver  os. 

Mange  Gange  er  den  Tanke  kommet  til  mig,  hvorfor 
netop  jeg  har  faaet  Lov  til  at  tilhøre  Jesu  Kristi  sande 
Kirke,  for  jeg  synes  ikke,  at  jeg  er  værdig  til  det;  men 
jeg  ved  ogsaa,  at  hvis  vi  med  Ydmyghed  prøver  at  gøre, 
hvad  Gud  forlanger  af  os,  saa  vil  vi  blive  velsignet  for 
hver  lille  Ting,  vi  udfører. 

Maa  vi  alle  være  trofaste  mod  Kirken,  og  maa  Gud 
hjælpe  os  i  denne  svære  og  alvorlige  Tidl 

Efteraarskonferencer  1940. 


ODENSE:  Odense  Gren  afholdt  deres  Efteraarskonference 
Søndag  den  29.  September  1940.  Konferencen  tog  sin  Be- 
gyndelse med  Præstedømsmøde  Kl.  9,  hvor  der  blev  talt 
af  tre  Brødre,  som  forklarede  Præstedømmets  Magt.  Der- 
efter talte  Missionspræsident  Orson  B.  West  opmuntrende 
og  belærende  til  de  10,  der  var  til  Stede. 

Kl.  10  havde  Søndagsskolens  Bestyrelse  sørget  for  et 
udmærket  Program,  der  havde  et  indholdsrigt  Budskab  til 
Forsamlingen.  Der  var  34  til  Stede  ialt. 

Kl.  14  udførte  Kvindelig  Hjælpeforening  og  Ungdoms- 
foreningen hver  det  halve  af  Programmet,  som  indeholdt 
belærende  Taler,  Debat  samt  Sang  og  Musik.  Til  Stede  var  30. 

Konferencen  sluttede  med  et  udmærket  Aftenmøde  Kl. 
19:30,  hvor  tre  lokale  Brødre  talte,  og  hvor  Søskende  igen 
kunde  glæde  sig  over  at  høre  Missionspræsidenten,  som 
for  første  Gang  var  til  Konference  i  Odense  som  Den 
danske  Missions  Leder.  Der  var  31  til  Stede. 

Mandag  Aften  var  Søskende  samlet  til  en  Festlighed 
under  Kvindelig  Hjælpeforenings  Ledelse. 

Alle  Søskende  var  mødt  talstærkt  op  til  denne  Konfe- 
rence, som  var  til  stor  Gavn  og  Opbyggelse  for  Grenen. 

A.  M. 

ESBJERG.  Esbjerg  Distriktskonference  tog  sin  Begyndelse 
Fredag  den  4.  Oktober  1940  med  en  Fremvisning  af  „Evan- 
geliet i  Ord  og  Toner".  Fremstillingen  var  opstillet  af  Brd. 
Richard  Nielsen,  Aarhus,  der  venligst  havde  laant  Pro- 
grammet til  Esbjerg  Gren.  Distriktspræsident  og  Grensfor- 
stander  Marius  Løvendahl  ledede  Programmet,  og  Koret 
medvirkede.  Brd.  Richard  Nielsen  fortjener  Ros  for  det 
store  Arbejde,  han  har  lagt  i  Udarbejdelsen  af  denne  Frem- 
visning, og  Esbjerg  Gren  fortjener  Ros  for  den  smukke 
Maade,  den  blev  udført  paa.  Koret  sang  meget  smukt,  der 
var  smukke  Deklamationer  af  nogle  af  Kirkens  skønne 
Salmer,  en  smuk  Solo  ved  en  lille  Pige.  Hele  Aftenen  for- 
løb glimrende,  saaledes  at  Konferencen  havde  faaet  den 
allerbedste  Begyndelse. 

Søndag  den  6.  Oktober  samledes  Præstedømmet  og  af- 
holdt et  Møde,  hvori  der  blev  givet  mange  Raad  og  Vej- 
ledninger, saaledes  at  Brødrene  med  en  god  Aand  samle- 
des med  de  øvrige  Søskende  og  Venner,  da  Formiddags- 
mødet tog  sin  Begyndelse  Kl.  10.  Dette  Møde  var  overgivet 
Primaryforeningen  og  Søndagsskolen.  Børnene  i  begge  Or- 
ganisationer var  under  Primaryforeningens  Præsidentinde, 
Str.  Jenny  Thomsens  Ledelse.  Børnene  var  airesammen 
meget  dygtige,  og  de  voksne  glædede  sig  meget  over  de- 
res smukke  og  gode  Fremvisninger.  Resten  af  Formiddags- 
mødet blev  overgivet  til  Søndagsskolens  Senior-Junior- 
klasse, der  ligeledes  udførte  et  ypperligt  Program.  Til 
Stede  72. 

Mødet  Kl.  14  var  imødeset  med  stor  Forventning  af 
Den  kvindelige  Hjælpeforening  og  Ungdomsforeningen,  der 
forestod  Ledelsen.  Efter  Uddelingen  al  den  hellige  Nadver 
overgaves  Tiden  til  Den  kvindelige  Hjælpeforening.  Særlig 
interessant  var  en  Samtale  mellem  Str.  Jenny  Thomsen  og 
nogle  Søstre  angaaende  Foreningens  Formaal  og  Lektier, 
løvrigt  bestod  Programmet  af  Sang  og  Taler. 

Tiden  blev  derefter  overgivet  til  Ungdomsforeningen 
under  Ledelse  af  Præsidenten  for  Unge  Mænds  Forening 
i  Esbjerg,  Brd.  Erik  Thomsen.  Særlig  overvældende  ved 
dette  særdeles  udmærkede  Program  var  den  meget  smukke 
Fremvisning  af  Grenens  Bikubepiger. 

Søndag  Aften  Kl.  19:30  blev  der  afholdt  stor  Gudstje- 
neste under  Ledelse  af  Distriktspræsident  Marius  Løven- 
dahl. Aftenens  Talere  var  Brd.  Jes  Jessen,  der  omtalte 
Nødvendigheden  af  at  komme  ind  under  Guds  Rige  og 
beviste,  at  der  kun  fandtes  een  sand  Kirke  og  Missions- 
præsident  Orson  B.  West,  der  talte  om  Frafaldet  og  be- 
viste, hvorledes  Myndigheden  til  at  handle  i  Guds  Navn  i 
lang  Tid  havde  været  borttaget  fra  Jorden,  indtil  den 
atter  blev  gengivet  i  denne  Tidernes  Fyldes  Husholdning. 
Begge  Brødrene  sluttede  deres  Taler  med  et  brændende 
Vidnesbyrd  om  Evangeliets  Sandhed  og  Jesu  Kristi  Kirke 
af  Sidste  Dages  Helliges  Guddommelighed. 

Mandag   den   7.  Oktober    afsluttedes    Konferencen    med 

lllllllllllllllllllllllllllllllllllllll    UDGIVET  AF  HOVEDBESTYRELSEN     llllllllllllllllllllllllllllllllllllll 

^Ungdomsforeningernes  'Valgsprog  1940=41. 
i/Hin  Søn,  bevar  din  faders  'Bud,  og  forlad  ikke  din  i/floders  <£ov. 
3Knyt  dem  til  dit  SHjerte  for  stedse,  bind  dem  om  din  SHalsl 
t/)'aar  du  vandrer,  skal  den  lede  dig,  skal  den  bevare  dig,  og  naar  du 
opvaagner,  skal  den  tale  til  dig. 

Ørdsprog  6:  20=22. 


^Korrespondance. 

Findes  der  Søskende  i  Danmark,  som  kunde  ønske  at 
korrespondere  med  Søskende  i  Norge  og  muligvis  Sverige, 
om  Emner  og  Ting,  der  har  Interesse  for  den  Sag,  vi  alle 
kæmper  for,  en  Sag,  der  i  denne  Alvorstid  bør  skinne  som 
Lyset  i  Mørket,  Kirkens. 

Fra  Broder  Hilmer  E.  Freidel  i  Oslo  har  Hovedbestyrelsen 
modtaget  et  Opraab  til  Søskende  her  i  Danmark  om  at  op- 
give Navne,  Adresser  og  Alder  paa  Medlemmer,  der  kunde 
ønske  at  udveksle  Tanker  og  Synspunkter  med  vore  norske 
Søskende. 

Hovedbestyrelsen  finder  Tanken  fortræffelig  og  haaber  paa 
god  Tilslutning.  Hvorfor  skal  vi  ikke  opmuntre  hinanden  til 
at  holde  ud.  Lad  os  vise  os  som  Kammerat  og  ikke  alene 
opgive  Navne  for  Norge,  men  ogsaa  til  vore  Trosfæller  i 
Sverige. 

Derfor  mine  Søskende  har  I  Lyst  til  at  være  med  til 
denne,  for  vor  Udvikling  saa  gavnlige  Tilførsel  af  nye  Ting, 
send  da  straks  Hovedbestyrelsen  Navn,  Adresse  og  Alder, 
saa  vil  vi  udfærdige  en  Liste  der,  vil  blive  udvekslet  med 
en  tilsvarende  i  Norge  og  muligvis  Sverige,  og  Korrespon- 
dancen vil  straks  komme  i  Gang. 

Julius  Andersen. 

Stævneprogrammet  1936. 

Hjertelig  Tak  for  det  tilsendte  Stævneprogram  for  1935, 
men  vi  mangler  stadig  Programmet  fra  Stævnet  i  Aarhus 
1936,  er  der  virkelig  ingen  af  Søskende,  der  ejer  et  saadant# 
Vi    haaber,    at    der    ikke    alle    Steder    er    søgt    med    samme 

Energi,  og  forventer,  at  man  vil  vise  Hovedbestyrelsen  den 
Velvilje,  at  sende  det  muligvis  fundne  Stævneprogram  1936. 
Tak.  Red. 

Sfivem  er  i  ^Hovedbestyrelsen? 

Det  kunde  maaske  interessere  alle  vore  Medlemmer  i  Ung- 
domsforeningerne at  vide,  hvem  der  nu  er  Medlem  af  Ho- 
vedbestyrelsen, der  bliver  ogsaa  her  skiftet  Baas  engang 
imellem.   Damerne  først. 

Præsidentinde  Ellen  Christensen,  ikke  noget  nyt  Ansigt, 
kendt  af  alle.  1.  Raadgiver  Anny  Breum,  et  virksomt  Medlem 
i  Kirken,  kendt  af  alle.  2.  Raadgiver  Lis  Jiirgensen,  tidligere 
Præsidentinde  for  Københavns  Grens  Ungdomsforening,  aldrig 
svigtende  Interesse  for  Ungdomssagen.  Sekretær  Grethe 
Strømberg,  en  ung  Søster,  der  har  vist  et  overordentlig  godt 
Greb  paa  Bikubearbejde. 

Den  mandlige  Afd. 

Præsident  Edmund  Kaiser,  enhver  bør  kende  ham.  1.  Raad- 
giver, Undertegnede.  2.  Raadgiver  Jørgen  W.  Schmidt,  tid- 
ligere Præsident  for  Københavns  Grens  Ungdomsforening, 
idefyldt,  energisk.  Sekretær  Svend  Jiirgensen  bruger  hele  sit 
Kontortalent  for  Kirkens  Sag. 

Sæt    vore    Evner    paa    Prøve,    udnyt    os  til  det  yderste,  vi 

er  alle  jeres  Tjenere. 

Julius  Andersen. 

Lad  Alvorstid  blive  Samlingstid. 


Efteraarskonferencer  (fortsat  fra  Side  127). 

Afholdelse  ef  en  Bazar.  Det  var  som  sædvanlig  Den  kvin- 
delige Hjælpeforening,  der  afholdt  Bazaren,  og  som  sæd- 
vanlig var  det  en  meget  vellykket  Aften,  saalede  at  Kon- 
ferencen fik  en  lige  saa  glimrende  Afslutning  som  Begyndelse. 
Esbjerg  Distrikt  var  glad  for  sin  Konference,  for  de  mange 
gode  Raad  og  Vejledninger,  der  blev  givet,  for  de  smukke 
Sange,  de  lærerige  Taler  og  først  og  sidst,  fordi  Guds  Aand 
var  følelig  til  Stede  under  Konferencen.  d.  n. 

NB.  Paa  Grund  af  Pladsmangel  vil  der  ikke  komme  nogen 
Portrætter  i  „Stjernen"  førend  1.  Januar  1940. 

Fra  Missionsmarken. 


^Velsignelser  : 

Søndag  den  1.  September  1940  blev  en  Søn   af  Christian   Højsgaard 
Nielsen  og  Jenny  Jensen  Højsgaard    Nielsen  velsignet  af  Ældste  Anton 
Jensen  og  givet  Navnet  Ivan  Eldon  Højsgaard  Nielsen. 

Qaabshandlinger : 

Søndag  den  15.  September  1940  blev  følgende  Daabshandlinger  forrettet 
i  Esbjerg:  Ole  Mikkelsen  Vandborg,  døbt  af  Villiam  Pedersen,  Haandspaa- 
læggelse  af  Carl  Marius  Løvendahl.  Stivert  Margrethe  Jensen  Vandborg,  døbt 
af  Thorvald  Alexander  Chrisliansen,  Haandspaalæggelse  af  Johannes  Sø- 
rensen. Poula  Vandborg,  døbt  af  Carl  Marius  Løvendahl,  Haandspaalæg- 
gelse af  Niels  Peter  Olsen.  Anna  Kathrine  Olesen  Claudi  Nielsen,  døbt  af 
Gunnar  Christensen,  Haandspaalæggelse  af  Thorvald  Alexander  Christi- 
ansen. 

Vi  byder  disse  Søskende  velkomne  i  Kirken.  Maa  Herren  skænke  dem 
sine  rigeste  Velsignelser. 

dødsfald: 

Tirsdag  den  3.  September  1940  afgik  en  Aarhus  Grens  ældre  Søskende, 
Str.  Bertha  Marie  Jacobsen,  ved  Døden.  Søster  Jacobsen,  der  blev  født  i 
Fjeldsted  ved  Mariager  den  15.  Marts  1873,  blev  indlemmet  i  Kirken 
ved  Daab  den  2.  Oktober  1907,  og  var  saaledes  forundt  at  kende  Guds 
sande  Kirke  igennem  en  lang  Aarrække,  førend  hun  blev  kaldt  bort 
herfra.    Ære  være  Str.  Jacobsens  Minde! 

Fredag  den  11.  Oktober  afgik  en  af  Kobenhavn  Grens  kendte  Brødre, 
Ældste  Rasmus  Jørgen  Peter  Rasmussen,  ved  Døden.  Broder  Rasmussen, 
der  blev  født  den  24.  Januar  1880  i  Odense  og  blev  indlemmet  i  Kirken 
ved  Daab  den  4.  Januar  1907,  boede  tidligere  en  lang  Aarrække  i  Aal- 
borg, hvor  han  var  meget  kendt  og  afholdt  af  alle  Søskende  ligesom 
han  ogsaa  senere  blev  det  her  i  København.  Begravelsen  heifra  Kirken 
den  16.  Oktober  formede  sig  som  en  smuk  og  meget  højtidelig  Hyldest 
til  vor  gode,  trofaste  afdøde  Broder.     Ære  være  hans  Minde! 

^fødselsdage : 

Lørdag  den  26.  Oktober  1940  fejrede  Str.  Karen  Nielsen,  der  blev  født 
den  26.  Oktober  1857  i  Sønder  Galpen,  sin  83aarige  Fødselsdag.  Str. 
Nielsen  er  til  Trods  for  sin  høje  Alder  rask  og  rørig  og  har  et  stort 
Vidnesbyrd  om  Evangeliets  guddommelige  Oprindelse.  Vi  ønsker  hende 
igennem  „Stjernen"  hjertelig  til  Lykke  og  beder  Herren  velsigne  hende 
med  en  lykkelig  Livsaften.  F.  J.  J. 

9)iødev  og  Ø~ester : 

ESBJERG:  Tirsdag  Aften  den  17.  September  1940  afholdt  Esbjerg 
Ungdomsforening  deres  aarlige  Aabningsfest.  Et  godt  tilrettelagt  Program 
blev   udført    under   Ledelse    af  Præsidenten    for  unge  Mænds  Forening. 


131 

Man  fik  et  godt  Indblik  i  det  Arbejde,  som  for  enhver  Sidste  Dages 
Hellig  skulde  være  det  første  og  det  sidste,  nemlig  at  udnytte  sin  Tid 
og  sine  Talenter.  En  lille  Sketch,  der  blev  udført  af  to  Bikubepiger,  Str. 
Dagny  Christiansen  og  en  ung  Pige,  der  endnu  ikke  er  Medlem  af  Kir- 
ken. Frk.  Emmely  Hansen,  bør  særlig  nævnes.  Efter  at  den  mere  reli- 
giøse Del  af  Programmet  var  blevet  udført,  gik  man  ned  i  Klasseværel- 
serne for  at  fortsætte  med  den  muntre  Del.  Der  var  smukt  pyntet  over- 
alt med  Ungdomsforeningens  Farver;  i  Forgangen  var  der  ophængt  et 
stort  Dannebrog  pyntet  med  Blomster.  Der  blev  serveret  Forfriskninger, 
sunget  og  læst  Festaviser.  Kl.  22:45  sluttede  Festen  med  en  kort  Tale 
af  Distriktspræsidenten,  hvorefter  man  samledes  om  Dannebrog  og  sang 
vor  skønne  Nationalsang:  „Der  er  et  yndigt  Land".  C.  M.  L. 

ESBJERG  PRIMARYFORENING:  Esbjerg  Primaryforening  afholdt 
Aabningsfest  Onsdag  Eftermiddag  Kl.  15,30.  Alle  Børnene,  35  ialt,  sam- 
ledes om  et  smukt  Chokoladebord.  Efter  Sang  og  Bøn  blev  der  givet 
Historie  og  Musik  som  Underholdning  Alle  syntes  at  more  sig  sær- 
deles godt.  Præsidentinden  Str.  Jenny  Thomsen,  opmuntrede  derpaa 
Børnene  til  det  Arbejde,  som  nu  skulde  paabegyndes.  Vi  haaber,  at 
denne  Organisation  maa  have  Fremgang  og  Lykke.  C.  M.  L. 

UNGDOMSFORENINGERNE  I  KØBENHAVN:  »Godt  begyndt  er 
halvt  fuldendt«  siger  et  gammelt  Ord,  og  taler  dette  sandt,  kan  Ung- 
domsforeningerne med  Glæde  se  Fremtiden  i  Møde. 

Aabningsfesten  der  var  tilrettelagt  af  den  nu  afgaaede  Bestyrelse, 
var  en  straalende  Afslutning  paa  deres  Arbejde.  Tirsdag  den  10.  Sep- 
tember udførtes  det  egentlige  Aabningsprogram,  som  udover  at  være 
præget  af  Deltagelse  af  Ungdommen,  var  nationalt  betonet  ved,  at 
Sangene,  der  blev  sunget,  udelukkende  var  til  vort  Fædrelands  Pris. 
Præsident  Jørgen  Schmidts  Tale,  der  blev  gengivet  i  sidste  Udgave 
af  >Stjernen«,  behøver  næppe  yderligere  Kommentarer.  Det  eneste 
beklagelige  ved  denne  Aften,  saavel  som  den  følgende  Aftens  Program 
var,  at  Mørkelægningsrestriktionerne  gjorde  det  nødvendigt  at  lade 
enkelte  Numre  udgaa.  Præsidenten  for  U.  K.  F.,  Str.  Krista  Pedersen, 
maatte  saaledes  opgive  at  faa  de  100  tilstedeværende  til  at  læse  det 
nye  Valgsprog  og  iøvrigt  at  røbe  de  Nyheder,  det  kommende  Aar  vil 
bringe.  Dette  Program  var  imidlertid  kun  Optakten  til  noget  virke- 
ligt stort  —  Koncert  og  Blomsterfest  den  følgende  Aften.  150  Menne- 
sker havde  modtaget  denne  Invitation,  som  Bikubepigerne  —  ved  Om- 
deling af  Ungdomsbladet  —  havde  givet.  Ved  Samarbejde  med  Musik- 
foreningen af  1935  var  dette  Arrangement  blevet  gennemført,  og  det 
blev  en  virkelig  Oplevelse  for  de,  der  overværede  Koncerten.  Tænk 
blot:  En  ualmindelig  smukt  pyntet  Sal  -  -  udført  af  de  altid  villige 
Bikubepiger  — .  Musik  af  fineste  Kvalitet  og  en  kort  og  orienterende 
Tale  af  Ældste  Wm.  Ørum  Pedersen  —  alt  sammen  under  eet:  En 
Sukces,  der  lover  godt  for  Tiden,  der  kommer.  W.  0.  P. 

UNGDOMSFORENINGERNE  VISER  LYSBILLEDER:     Ved   Tilrette- 

læggelsen  af  det  ^nye  Aars  Arbejde  havde  den  ny  Bestyrelse  bl.  a. 
ønsket  at  oprette  en  Klasse  for  Drenge;  men  da  Antallet  af  Drenge 
blandt  vore  egne  Medlemmer  var  saa  lille,  at  vi  syntes,  at  det  var 
flovt  for  København  at  begynde  saaledes,  blev  noget  nyt  forsøgt.  Vi 
gennemgik  Kirkens  Samlinger  af  Films,  fandt  den  bedste  dertil  eg- 
nede, udarbejdede  en  Løbeseddel  med  Invitation  til  gratis  Lysbilleder. 
uddelte  dem  ved  to  Skoler  i  Kirkens  Nærhed  og  paa  samtlige  Lege- 
pladser paa  Frederiksberg  og  Resten  i  Kirkens  Nabolag  den  samme 
Eftermiddag,  som  Filmen  vistes  om  Aftenen. 

Resultat:  122  fremmede  (83  Børn,  39  Voksne)  49  Medlemmnr.  Vi 
forfølger  denne  Sukces  og  takker  Grethe  Thomsen,  Anna  Marie  (Mie) 
og  Gunnar  Jensen  for  deres  Hjælp  ved   Omdeling  af  Løbesedler. 

W.  0.  P. 


Efterlysninger. 

Skulde  der  blandt  Søskende  findes  en,  der  er  i  Besid- 
delse af  „Pagtens  Bog"  eller  „Kronet  med  Herlighed"  og 
som  mod  en  god  Pris  uil  overlade  mig  dem,  uilde  det 
glæde  mig  meget: 

Svend  Jurgensen 
Birkedommervej  74,  4.  Sal,  København  NV.  Tlf.  Taga  7684  v. 

Da  jeg  vilde  sætte  stor  Pris  paa  at  komme  i  Besiddelse 

af  en  „Pagtens  Bog",  vilde  det  glæde  mig  meget,  om  der 

var  en  af  „Stjernen"s   Læsere,    der  kunde   sælge  mig  en 

saa  dan. 

Villian  Pedersen, 

Rolfsgade  123,  Esbjerg. 

